|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 68. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Brojevi od 6 do 10** – ponavljanje i vježbanje | | DOS: Vježbanje i provjeravanje  <https://hr.izzi.digital/DOS/975/992.html> | | | |
| CILJ SATA: čitati i zapisivati brojeve od 6 do 10 brojevima i brojevnim riječima | | | | | |
| ISHODI UČENJA: Učenik povezuje količinu i broj, broji od 1 do 10, zbraja i oduzima do 10, objašnjava razliku između vrijednosti znamenaka i vrijednosti broja, određuje količinu i prikazuje je brojevima do 10 *(Brojevi – A.1.1., A.1.4. )*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Završni dio | Učiteljica/učitelj govori jedan broj od 6 do 10, a učenici će ga zapisati u bilježnicu i uz pomoć konkretnih materijala iz svoje okoline (štapići, bojice, olovke, flomasteri i slično) tvoriti skup od toliko elemenata. Učiteljica/učitelj provjerava točnost rješenja.  Najavljujemo učenicima da ćemo danas ponavljati brojeve od 6 do 10 pa pišemo naslov u bilježnice.  Učenike dijelimo u dvije skupine kako bismo igrali matematički nogomet. Crtamo nogometno polje na ploči. Svaka skupina dobiva svoj magnetić pa bira ime, gol, kapetana. Dogovaraju se koja skupina igra prva i koliko će krugova odigrati. Zadatak je što prije doći do protivničkog gola, do kojeg svaku skupinu dijele 4 koraka. Učiteljica/učitelj čita zadatke. Učenici se unutar skupine dogovaraju o redoslijedu igranja. Ako učenik iz jedne skupine točno riješi zadatak, njegova se skupina pomiče 1 korak i zatim igra protivnička skupina, a ako ga riješe netočno, ostaju na istom mjestu i druga skupina je na redu. Kada prođu 4 koraka i dođu do protivničkog gola, smatra se da su dali 1 gol pa igra kreće ispočetka. Prva kreće skupina koja je primila 1 gol. Pobjednička je ona skupina koja da više golova.  Primjeri zadataka:  8 - 2 =  3 + 6 =  7 - 1 =  4 + 6 =    Učiteljica/učitelj može prekinuti igru prije kraja, ako procijeni da je došlo do zasićenja.  Učenici mogu riješiti kviz *Procijeni svoje znanje* u DOS-u Brojevi do 10.    Učenici igraju u paru. Jedan učenik govori zadatak zbrajanja i oduzimanja brojeva od 6 do 10, a drugi skoči onoliko koliko je rezultat. Nakon toga mijenjaju mjesta. Aktivnost ponavljamo 4 puta ili dok učenici pokazuju interes. | | F, I  razgovor;  demonstracija  konkretan materijal  I, F  pisanje  S  matematički nogomet  demonstracija  DOS  P: demonstracija | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.)  IKT (A.1.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a) | Brojevi (A.1.1.)  Brojevi (A.1.1., A.1.4.)  Brojevi (A.1.1., A.1.4.)  Brojevi (A.1.1., A.1.4.) |
| PLAN PLOČE:  VJEŽBANJE  BROJEVI OD 6 DO 10  6  7  8  9  10 | | | | DOMAĆA ZADAĆA  Pored svakog broja u bilježnici napisati po jedan zadatak zbrajanja i oduzimanja u kojem je napisani broj rezultat. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka na pojedinom radnom mjestu. | | Učenik s ubrzanim matematičko-logičkim razvojem može osmisliti problemski zadatak koristeći brojeve od 1 do 10. | | | |