|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 72. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zadatci riječima** – obrada | | DOS: Zadatci riječima  <https://hr.izzi.digital/DOS/975/1012.html> | | | |
| CILJ SATA: upoznati postupak rješavanja zadataka riječima | | | | | |
| ISHODI UČENJA: Učenik postavlja matematički problem (određuje što je poznato i nepoznato, predviđa/istražuje i odabire strategije, donosi zaključke i određuje moguća rješenja). Koristi se stečenim spoznajama u rješavanju tekstualnih zadataka, odabire matematički zapis i računsku operaciju u tekstualnim zadatcima. Smišlja zadatke u kojima se pojavljuje potreba za zbrajanjem i oduzimanjem *(Brojevi - A. 1. 5).* | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | S učenicima ponavljamo zbrajanje do 10. Bacamo lopticu nekom učeniku i zadajemo mu zadatak zbrajanja do deset. Ukoliko učenik točno odgovori, može birati kojem učeniku će baciti lopticu, a ukoliko pogriješi, lopticu nam vraća.    Uvodimo problemski zadatak na način da izgovaramo zadatak uz zornu demonstraciju - izvodimo dvije djevojčice pred ploču. Jednoj djevojčici dajemo 2 knjige, a drugoj djevojčici 5 knjiga.  Izgovaramo zadatak: *Ivana ima 2 knjige. Dora ima 5 knjiga. Koliko knjiga djevojčice imaju zajedno?*  Učenici usmeno daju rješenje zadatka. Navodimo ih da obrazlože kako su riješili problem (zbrojili su knjige). Upućujemo učenike da zadatak koji smo izgovorili, možemo zapisati i potom ga riješiti. Zapisujemo zadatak na ploču i ističemo da ćemo naučiti rješavati zadatke koji su zadani riječima. Potičemo učenike da uoče razliku između zadataka koje smo zadali samo brojevima (iz uvodnog dijela sata) i zadataka zadanih riječima.  Objašnjavamo postupak rješavanja zadatka:  *- Što u zadatku znamo?*  *Koliko Ivana i Dora imaju knjiga.*  Plavom bojom podcrtavamo rečenice u kojima je to što znamo.  - *Što u zadatku ne znamo?*  *Koliko djevojčice imaju knjiga zajedno.*  Crvenom bojom podcrtavamo pitanje u kojem je to što ne znamo.  *-Kako ćemo doznati ono što ne znamo? Zbrajanjem.*  Postavljamo brojevni izraz i izračunavamo: 2 + 5 = 7  *Što moramo učiniti kada imamo pitanje? Odgovoriti na to pitanje.*  Odgovaramo: Djevojčice zajedno imaju 7 knjiga.  Napomena: u obrazlaganje postupka rješavanja zadatka riječima nastojimo što više uključiti učenike.  Zajedno s učenicima stvaramo novi primjer koji ćemo zapisati na ploču, a učenici u bilježnice i zajedno rješavamo postavljeni problem. Učenici otvaraju udžbenik na stranici 14. Čitamo matematičku priču te razgovaramo s učenicima. Učenici pokušavaju pogoditi koliko ukupno ima mačića. Zatim zajedno analiziramo matematičku priču.  *Što u zadatku znamo?*  Crtamo na ploču poznate činjenice te još jednom čitamo zadatak.  *Što u zadatku ne znamo?*  *Kako ćemo doznati ono što ne znamo? Kojom računskom operacijom?*  *Izračunajmo, kako ćemo zbrajanje prikazati matematičkim zapisom?*  *Odgovorimo.*  Zatim s učenicima prelazimo na drugi zadatak u udžbeniku te rješavamo po fazama.  Na 15. stranici prva dva zadatka ponavljamo usmeno faze rješavanja zadataka:  *Što u zadatku znamo? Što u zadatku ne znamo? Kako ćemo doznati ono što ne znamo?*Nakon toga učenici individualno rješavaju preostale zadatke na 13. stranici te ih frontalno provjeravamo.  Učenici rješavaju udžbenik na 15. stranici te frontalno provjeravamo rješenja.  Na ploču zapisujemo matematički izraz te učenici usmeno smišljaju matematičke priče, a učiteljica/učitelj ih zapisuje. Zajednički rješavamo zadatak. | | F, I  razgovor  F, I  razgovor, pisanje, demonstracija  F, I  razgovor, pisanje, demonstracija  bilježnice  udžbenik  F, I  razgovor, pisanje  F, S  razgovor, pisanje | OSR (B. 1. 2.)  *HJ (A.1.1.)*  OSR (A.1.3., A.1.4., B.1.1., B.1.2.)  UKU (1. ciklus, 4.1., 4.2.)  *HJ (A.1.1., A.1.4.)*  OSR (B.1.1., B.1.2.)  UKU (1. ciklus, 4.1., 4.2.  P (A. 1. 1.)  GOO (C. 1. 1.) | Brojevi  (A. 1. 4.)  Brojevi  (A. 1. 5. )  Brojevi  (A. 1. 5. )  Brojevi  (A. 1. 4, A. 1. 5.)  Brojevi  (A. 1. 5. ) |
| PLAN PLOČE:  ZADATCI RIJEČIMA      ZADATCI KOJE OSMISLIMO S UČENICIMA. | | | | DOMAĆA ZADAĆA  Udžbenik, 18. str. (1. – 3. zadatak) | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka uz pomoć konkretnih materijala. Učiteljica/učitelj može prilagoditi zadatke riječima u obliku slikopriče. | | Učenik s ubrzanim matematičko-logičkim razvojem može samostalno osmisliti matematičku priču u kojoj će se dogoditi zamjena mjesta pribrojnika. | | | |