|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 73. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Pričam ti priču (Zadatci riječima)** – obrada | | DOS: Zadatci riječima  <https://hr.izzi.digital/DOS/975/1012.html> | | | |
| CILJ SATA: upoznati postupak rješavanja zadataka riječima | | | | | |
| ISHODI UČENJA: Učenik postavlja matematički problem (određuje što je poznato i nepoznato, predviđa/istražuje i odabire strategije, donosi zaključke i određuje moguća rješenja). Koristi se stečenim spoznajama u rješavanju tekstualnih zadataka, odabire matematički zapis i računsku operaciju u tekstualnim zadatcima. Smišlja zadatke u kojima se pojavljuje potreba za zbrajanjem i oduzimanjem. *(Brojevi –*  *A. 1. 5)* | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) obrada  c) Ponavljanje i vježbanje  3. Završni dio | Prvi zadatak riječima na 16. stranici koristimo kao motivacijski zadatak i ispisujemo ga na ploču.  Razgovaramo s učenicima:  *Kakav je ovo zadatak?*  *Kako rješavamo zadatke riječima?*  *Što znamo u zadatku? Što ne znamo u zadatku?*  *Koju računsku radnju ćemo koristiti?*  *Kada izračunamo zadatak, što još trebamo napisati osim računa?*  Najavljujemo učenicima da ćemo danas rješavati zadatke riječima. Naslov pišemo na ploču, a učenici u svoje bilježnice.  Uočavamo tablicu u udžbeniku na str. 16 i definiramo što je poznato, što nepoznato i kako ćemo doći do rješenja.  Potom ponavljamo nazive članova u računskim operacijama zbrajanja i oduzimanja. Zajednički rješavamo dva zadatka na 16. stranici udžbenika.  Učenici mogu pogledati animaciju u digitalnom obrazovnom sadržaju u jedinci *Zadatci riječima*.  Učenike dijelimo u dvije skupine, svaki član skupine treba imati otvorenu bilježnicu i rješavati zadane zadatke riječima, a zatim se usuglasiti oko rješenja i izreći ga na glas kao konačan odgovor. Kada se skupina javi da je gotova, pregledavamo imaju li svi učenici u bilježnici napisan račun i odgovor. Ukoliko imaju i rješenje je kod svih učenika točno, dobivaju jedan bod. Ukoliko nije točno, priliku dobiva sporija grupa za osvojiti bod. Svi učenici rješavaju iste zadatke koje zapisujemo na ploču i napominjemo učenicima da se mogu dogovarati i pomagati međusobno unutar skupine.  1. Prvi pribrojnik je 3, zbroj je 9. Koliki je drugi pribrojnik?  2. Umanjenik je 4, a razlika je 1. Koliki je umanjitelj?  3. Prvi pribrojnik je 5, a drugi 2. Koliki je zbroj?  4. Umanjitelj je 3, a razlika je 2. Koliki je umanjenik?  Učenici otvaraju udžbenik na 17. stranici te rješavaju individualno zadatke. Kada su gotovi, mijenjaju udžbenik s učenikom u klupi i frontalno provjeravamo rješenja zadataka.  Učenicima pišemo dva imena na ploču i zadajemo brojeve 6 i 3. Zadatak je učenika smisliti matematičku priču. Učenici rade u paru i zadatak pišu na komad papira koji prosljeđuju paru do sebe. Kada su svi parovi riješili zadatke, vraćaju ih učenicima koji su pisali zadatak na provjeru. | | F, I  razgovor  F, I  udžbenik  DOS  F, I, S razgovor, pisanje  bilježnica  I  udžbenik  F, P  razgovor, pisanje | OSR (B. 1. 2.)  UKU (1. ciklus, 4.1., 4.2.)  HJ (A. 1. 5.)  IKT  GOO (C. 1. 1., C. 1. 2. )  P (A. 1. 1.)  UKU (1. ciklus, 4.1., 4.2.) | Brojevi  (A. 1. 5.)  Brojevi  (A. 1. 5.,  A. 1. 4.)  Algebra i funkcije  (B. 1. 1.)  Brojevi  (A. 1. 5.,  A. 1. 4.)  Algebra i funkcije  (B. 1. 1.) |
| PLAN PLOČE:  ZADATCI RIJEČIMA  1. 6 – 3 = 3  Ivana je pročitala 3 slikovnice.  2. KVIZ:  3 + \_\_ = 9 Drugi pribrojnik je 6.  4 - \_\_ = 1 Umanjitelj je 3.  5 + 2 = \_\_ Zbroj je 7.  \_\_ - 3 = 2 Umanjenik je 5. | | | | DOMAĆA ZADAĆA  Udžbenik, 18. str. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka uz pomoć konkretnih materijala. | | Učenik s ubrzanim matematičko-logičkim razvojem može samostalno osmisliti zadatak riječima izvlačenjem brojeva i predmeta iz naše stvarnosti. | | | |