|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 78. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA**: Koliko ima brojeva? (Brojevi od 10 do 20)** – obrada | | DOS: Brojevi od 10 do 20  <https://hr.izzi.digital/DOS/975/1013.html> | | | |
| CILJ SATA: upoznati brojeve od 10 do 20 | | | | | |
| ISHODI UČENJA: Učenik povezuje količinu i broj, broji u skupu brojeva do 20, prikazuje brojeve do 20 na različite načine, čita i zapisuje brojeve do 20 i nulu brojkama i brojevnim riječima (*Brojevi – A.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Učiteljica/učitelj s učenicima provodi analizu ispita znanja.  S učenicima promatramo sliku u udžbeniku na 20. stranici. Pitamo učenike:  *Što učenici drže u rukama? Koliko kapljica pada iz dječakova oblaka? Koliko zvjezdica ima mjesec koji drži djevojčica? Koliko je smješkića na konopcu?*  Najavljujemo učenicima da ćemo danas upoznati brojeve od 11 do 20 te naučiti ih pravilno pisati. Zapisujemo naslov u bilježnice i izgovaramo slovo po slovo.  Učenike dijelimo u skupine. Svaka skupina ima zadatak prebrojiti koliko elemenata ima njihov skup:  1. skupina – 12 kamenčića  2. skupina – 16 listova  3. skupina – 15 bojica  4. skupina – 17 vrpca.  Zapisujemo koliko je koja skupina prebrojila, a zatim rotiramo skupine.  Razgovaramo s učenicima koliko elemenata ima koji skup.  Otvaramo udžbenik i razgovaramo o brojevima. Promatramo na koji se način pišu dvoznamenkasti brojevi brojkama i slovima. Pokazujemo učenicima, služeći se brojevnom crtom, da svakomu broju na brojevnoj crti dodajemo jedan element kako bismo dobili broj za jedan veći od prethodnoga. Učenicima čitamo brojeve, a oni ponavljaju za nama. Uočavamo kako se pišu brojevi. Zatim brojimo s učenicima unaprijed i unazad služeći se brojevnom crtom.  Učenici otvaraju bilježnice i zapisuju brojeve riječima i brojkama.  Učenicima se može projicirati animacija u digitalnom obrazovnom sadržaju koja zorno pokazuje nastajanje brojeva u jedinici *Brojevi od 10 do 20.*  <https://hr.izzi.digital/DOS/975/1013.html#block-25894>  Učenici rješavaju udžbenik na 21. stranici te frontalno provjeravamo rješenja zadataka.  Učenicima dijelimo kartice. Svaka je kartica jedan broj napisan brojkom ili riječju (ako ima više učenika, neke kartice možemo dva puta umnožiti).  1. zadatak – svaki učenik treba pronaći svog para u razredu (trebaju se pronaći učenik čiji broj piše brojkom i čiji broj piše brojevnom riječju).  2. zadatak – trebaju se poredati učenici koji imaju brojeve od 13 do 17.  3. zadatak – trebaju se javiti učenici čiji je broj prvi broj ispred broja 18.  4. zadatak – trebaju tri puta skočiti učenici čiji je broj prvi broj poslije broja 12.  5. zadatak – trebaju se poredati učenici s karticama od broja 16 do broja 11.  6. zadatak – trebaju se na lijevu stranu učionice odvojiti učenici čiji broj piše slovima, a na desnu stranu čiji broj piše brojkom. | | F, I  razgovor  F, I  pisanje, razgovor  bilježnica  S, I  razgovor  F, I  razgovor  udžbenik  bilježnica  DOS  F, I  udžbenik  F, I  pisanje  bilježnice  F, I  pisanje, razgovor  S, I  razgovor  prilog 31 (kartice) | OSR (B.1.1., B.1.2.)  UKU (1. ciklus, 4.1., 4.2.)  GOO (C.1.1.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  IKT  GOO (C.1.1.)  OSR (B.1.1., B.1.2., C.1.3.) | Brojevi  (A.1.1.)  Brojevi  (A.1.1.)    Brojevi  (A.1.1.)  Brojevi  (A.1.1.) |
| PLAN PLOČE:  Brojevi od 10 do 20  11 – JEDANAEST  12 – DVANAEST  13 – TRINAEST  14 – ČETRNAEST  15 – PETNAEST  16 – ŠESNAEST  17 – SEDAMNAEST  18 – OSAMNAEST  19 – DEVETNAEST  20 – DVADESET | | | | DOMAĆA ZADAĆA  Udžbenik, str. 22 i 23. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učeniku s usporenim matematičko-logičkim razvojem omogućiti korištenje brojevne crte te mu pružiti primjerenu individualnu podršku u rješavanju zadataka na pojedinome radnom mjestu. | Učenik s ubrzanim matematičko-logičkim razvojem može istražiti koja je najdulja brojevna riječ u naučenim brojevima. |