|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 7. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Što je okruglo? (Kugla i valjak)** – ponavljanje i vježbanje | | DOS: Kugla i valjak  <https://hr.izzi.digital/DOS/975/997.html> | | | |
| CILJ SATA: prepoznati i imenovati kuglu i valjak | | | | | |
| ISHODI UČENJA: Učenik izdvaja i imenuje kuglu i valjak, povezuje ih s oblicima objekata u okruženju, imenuje ravne i zakrivljene plohe *(Oblik i prostor – C. 1. 1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio      1. Završni dio | Učenicima pokazujemo tuljac od toaletnog papira i lopticu. Pitamo ih na što ih to podsjeća i provjeravamo povezuju li kuglu i valjak s predmetima iz njihove neposredne okoline. Ponavljamo znanja o kugli i valjku: *Što su kugla i valjak? Mogu li se gurati? Mogu li se kotrljati? Što bi se brže kotrljalo? Zašto? Pokušaj.*  Uočavamo u udžbeniku plohu koju ima kugla te plohe koje ima valjak. Uspoređujemo ih*.*  Kada zajednički ponovimo znanja o kugli i valjku rješavamo zadatke za ponavljanje (str. 17). Čitamo zadatke glasno i jasno te provjeravamo jesu li svi učenici riješili zadatak. Ako postoji nejasnoća, objašnjavamo ih.  Svaki učenik dobiva prazan papir s kućicama (Prilog 2) ili crtamo kućice na ploču, a učenici u bilježnice. U kućice učenici crtaju kuglu ili valjak, crvene, plave ili žute boje. Trebaju popuniti sve kućice. Kada to naprave, igra počinje. Izgovorit ćemo boju i geometrijsko tijelo, a ako ga imaju, lagano će ga olovkom prekrižiti. Igrač koji prvi prekrije polja u stupcu, retku ili dijagonalno je pobjednik (primjer: Prilog 2).  Učenici mogu riješiti zadatke u jedinici *Kugla i valjak* u DOS-u Geometrijska tijela (kvizovi) ili pogledati animacije te ponoviti spoznaje o kugli i valjku.  Igramo igru *Kuglanje*. Učenike dijelimo u 3 skupine. Svaka skupina ima svojih 5 čunjeva tuljce od toaletnog papira i kuglu (lopticu). Pitamo učenike što će bacati: lopticu ili tuljac. Objašnjavamo i demonstriramo da ćemo bacati lopticu jer se ona zbog zakrivljene plohe brže kotrlja. Cilj je da svaki učenik sruši što veći broj tuljaca jednim udarcem loptice. Tuljce slažemo u 2 reda: prvi red čine 2 tuljca, a drugi red čine 3 tuljca. Jedan učenik baca lopticu prema tuljcima, a ostatak skupine s učiteljicom/učiteljem prati i zapisuje broj srušenih tuljaca pa na kraju zbraja kako bi znali tko je pobijedio. Učenik koji je sljedeći na redu lovi lopticu nakon što se sruše tuljci i sljedeći pogađa tuljce. Onaj učenik koji je bacao lopticu, ostaje posložiti tuljce i tek onda može ići na kraj reda. Pobjednik je ona skupina koja na kraju bude imala najveći zbroj srušenih tuljaca (učiteljica/učitelj zbraja tuljce). | | F, I  razgovor  tuljac  loptica  I  pisanje  udžbenik  papir  DOS  S  demonstracija  tuljci  loptica | *HJ (A.1.1.)*  OR (I.C.1.)  UKU (1. ciklus, 4.1., 4.2.)  *HJ (A.1.1.)*  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  IKT (A.1.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a) | Oblik i prostor (C.1.1.)  Oblik i prostor (C.1.1.)  Mjerenje (D.1.1.)  Oblik i prostor (C.1.1.)  Mjerenje (D.1.1.)  Oblik i prostor (C.1.1.) |
| PLAN PLOČE:  KUGLA I VALJAK  VJEŽBANJE | | | | DOMAĆA ZADAĆA  Pronaći po 2 predmeta iz svoje okoline u obliku kugle i valjka i donijeti ih u školu. | |
| Prijedlog za rad s učenicima s posebnim odgojno- obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Učenik može dodatno taktilno istražiti kuglu i valjak kako bi bolje usvojio razliku između kugle i valjka. | | Učenik s ubrzanim matematičko-logičkim razvojem može odgovoriti na pitanje: *Može li se i valjak kotrljati? Kako? Zašto se to događa?* | | | |