|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 80. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Je li desetica ocjena? (Jedinice i desetice)** – obrada | | DOS: Jedinice, desetice i uspoređivanje brojeva  <https://hr.izzi.digital/DOS/975/1014.html> | | | |
| CILJ SATA: prepoznati i imenovati jedinice i desetice u skupu brojeva do 20 | | | | | |
| ISHODI UČENJA: Učenik prepoznaje i imenuje jedinice i desetice do 20, rastavlja broj na jedinice i desetice, preračunava jedinice i desetice u broj (*Brojevi – A.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Prozivamo četiri učenika. Svaki dobiva vrećicu s lopticama od pamuka i prazan karton od jaja. U prvoj vrećici nalazi se 10, u drugoj 13, u trećoj 14 i u četvrtoj 15 pamučnih loptica. Učenik ima zadatak smjestiti loptice u karton kao da slaže jaja. One loptice koje ne stanu u karton ostavljaju pokraj kartona. Kad su gotovi, razgovaramo:  *Tko je uspio smjestiti sve loptice? Tko nije uspio? Zašto? Koliko ih je ostalo?*  U razgovoru s učenicima zaključujemo da je u svaku kutiju stalo 10 loptica i to zovemo deseticama, a loptice koje nisu stale nazivamo jedinicama.  Ako učiteljica/učitelj nije u mogućnosti pripremiti loptice, za motivaciju može se poslužiti naslovom u udžbeniku: *Je li desetica ocjena?* Razgovaramo o ocjenama: *Koje smo brojeve do sada naučili? Kako ih izgovaramo? Koje ste ocjene do sada dobili? Postoji li ocjena koju niste dobili? Kako izgovaramo nazive ocjena (jedinica, dvica, trica, četvrtica, petica)? Može li i desetica biti ocjena?*  Najavljujemo da ćemo danas učiti jedinice i desetice. Zapisujemo naslov u bilježnice i na ploču. Za pisanje naslova možemo zamoliti jednoga od učenika da pokuša napisati naslov na ploču.  Otvaramo udžbenik (str. 26) i razgovaramo o slici u udžbeniku.  *Koliko loptica ima dječak? Zapišimo:*  10 J = 1 D  *Koliko loptica ima djevojčica? Što mislite, kako to možemo zapisati?*  15 J = 1 D 5 J  Zajedno rješavamo zadatke u udžbeniku (str. 27 i 28). Objašnjavamo eventualne nejasnoće.  Učenici sjede u krugu. Učiteljica/učitelj započinje aktivnost. Govori jedan broj i baca loptu nekomu učeniku. On ju hvata i rastavlja broj na desetice i jedinice, baca loptu drugomu učeniku i ponavlja isto. Aktivnost završava kad su svi učenici prozvani. | | I, F demonstracija,  razgovor  kutija,  pamučna vata  F, I  Razgovor  I  pisanje  bilježnica  I, F  pisanje  udžbenik  I, F  pisanje  udžbenik  I  demonstracija  lopta | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.1.)  Brojevi (A.1.1.)  Brojevi (A.1.1.)  Brojevi (A.1.1., A.1.5.)  Brojevi (A.1.1.) |
| PLAN PLOČE:  JEDINICE I DESETICE  10 J = 1 D  15 J = 1 D 5 J | | | | DOMAĆA ZADAĆA  Udžbenik, str. 29. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu pomaganje konkretima. | | Učenik s ubrzanim matematičko-logičkim razvojem može istražiti koji broj od 0 do 20 ima najviše jedinica, a koji najviše desetica. | | | |