|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 81. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Je li desetica ocjena? (Jedinice i desetice)** – ponavljanje i vježbanje | | DOS: Jedinice, desetice i uspoređivanje brojeva  <https://hr.izzi.digital/DOS/975/1014.html> | | | |
| CILJ SATA: prepoznati i imenovati jedinice i desetice u skupu brojeva do 20 | | | | | |
| ISHODI UČENJA: Učenik prepoznaje i imenuje jedinice i desetice do 20, rastavlja broj na jedinice i desetice, preračunava jedinice i desetice u broj (*Brojevi – A.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenike okupljamo oko stola te im pokazujemo 17 slamki. S učenicima prebrojavamo slamke i pitamo ih:  *Koliko ukupno imamo slamki?*  *Kako ćemo brojkom zapisati količinu slamki?* (Jedan učenik zapisuje broj na ploču.)  *Koliko ukupno broj 17 ima jedinica? Kako kraće zapisujemo jedinice?*  (Zapisujemo na ploču 17 J.)  *Što čini 10 jedinica?*  (Povezujemo gumicom deset slamki u jedan snop.)  *Kako bismo to zapisali na ploču?*  (Zapisujemo 1 D i 7 J.)  Učenicima napominjemo da u snopu imamo deset jedinica, ali da tih deset jedinica čine jednu deseticu.  Zatim prebrojavamo devet slamki. Razgovaramo s učenicima:  *Koliko sada imamo slamki?*  *Kako ćemo zapisati količinu slamki brojkom?*  *Koliko jedinica ima broj 9?*  *A koliko desetica? Kako ćemo zapisati to?*  (Na ploču pišemo 9 J.)  Najavljujemo učenicima da ćemo danas ponoviti jedinice i desetice brojeva do 20. Naslov zapisujemo na ploču, a učenici u bilježnice.  Učenicima izvlače brojeve do 20 koje smo napisali na papiriće. Svaki učenik dolazi pred ploču, zapisuje svoj broj te ga rastavlja na desetice i jedinice. Ako dva učenika imaju isti broj, pred ploču dolaze zajedno te jedan rastavlja usmeno, a drugi učenik zapisuje na ploču.  Učenici mogu rješavati zadatke u digitalnom obrazovnom sadržaju u jedinici *Jedinice i desetice.*  Učenici igraju igru *Živi memory*.  Igra se igra tako da učenicima podijelimo kartice na kojima su napisani brojevi u brojčanome zapisu ili rastavljeni na desetice i jedinice. Učenici hodaju po razredu i traže svoga para. Kad ga pronađu, staju sa strane kako ne bi smetali učenicima koji traže svoga para. Igra je gotova kad se svi parovi pronađu te kad provjerimo točnost spajanja parova. | | F, I demonstracija, razgovor  slamke  bilježnica  F, I  razgovor, pisanje  prilog 34  DOS  S  razgovor  kartice  (prilog 35) | OSR (B.1.2.)  GOO (C.1. 1.)  OSR (B.1.1., B.1.2.)  UKU (1. ciklus, 4.1., 4.2.)  IKT  OSR (B.1.2.)  GOO (C.1.1.) | Brojevi  (A.1.1.)  Brojevi  (A.1.1.)  Brojevi  (A.1.1.) |
| PLAN PLOČE:  PONAVLJANJE – JEDINICE I DESETICE  1. 17 = 1 D i 7 J  9 = 0 D i 9 J  2. 13 = 1 D i 3 J  19 = 1 D i 9 J  (...) | | | | DOMAĆA ZADAĆA  Rastaviti tri dvoznamenkasta broja na desetice i jedinice u bilježnici. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učeniku s usporenim matematičko-logičkim razvojem omogućiti individualnu podršku u rješavanju zadataka te zorno prikazati jedinice i desetice s pomoću konkreta. | Učenik s ubrzanim matematičko-logičkim razvojem može pomoći učeniku s usporenim matematičko-logičkim razvojem. |