|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 82. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Jednoznamenkasti i dvoznamenkasti brojevi** – obrada | | DOS: Jednoznamenkasti i dvoznamenkasti brojevi; Novac  <https://hr.izzi.digital/DOS/975/1016.html> | | | |
| CILJ SATA: razlikovati jednoznamenkaste i dvoznamenkaste brojeve | | | | | |
| ISHODI UČENJA: Učenik čita i zapisuje brojeve do 20 i nulu brojkama, razlikuje jednoznamenkaste i dvoznamenkaste brojeve, objašnjava vezu između vrijednosti znamenaka i vrijednosti broja (*Brojevi − A.1.1.*) | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) ponavljanje i vježbanje  3. Završni dio | Pišemo na ploču u jednome retku brojeve od 0 do 9, a u drugome od 10 do 20. Pitamo učenike:  *Što vidite na ploči?*  *Jesmo li sve brojeve učili?*  *Kakva je razlika između brojeva u prvome i drugome retku?*  *Osim što brojevi u gornjemu retku imaju manju vrijednost, što još možemo uočiti u razlici u pisanju između brojeva u gornjemu i donjemu retku?*  Najavljujemo učenicima da će danas naučiti što to znači znamenka i koliko znamenaka ima svaki broj.  Tumačimo učenicima da sve brojeve zapisujemo znamenkama – znamenke su 0, 1, 2, 3, 4, 5, 6, 7, 8 i 9. Tim znamenkama možemo napisati sve brojeve. Brojevi od 0 do 9 imaju jednu znamenku, a brojevi od 10 do 20 imaju dvije znamenke. Upućujemo učenike da postoje i veći brojevi koji se pišu s još više znamenaka, ali da će te brojeve učiti u višim razredima.  Analiziramo od kojih se znamenaka sastoje brojevi koje smo dosad naučili – pišemo brojeve na ploču, a učenici govore o kojemu je broju riječ, koliko znamenaka ima i koje su to. Učenicima osvješćujemo da je npr. broj 17 jedan broj, ali se sastoji od dviju znamenaka. Zatim zadane brojeve rastavljamo na desetice i jedinice. Učenici zapisuju u bilježnice.  Učenici rješavaju zadatak na 28. stranici.  Učenici rješavaju zadatke u udžbeniku na 30. i 31. stranici, frontalno provjeravamo rješenja.  Učenici mogu riješiti zadatak s brojevnom crtomu jedinici *Jednoznamenkasti i dvoznamenkasti* brojevi u DOS-u *Brojevi do 20.*  <https://hr.izzi.digital/DOS/975/1016.html#block-31259>  Učenici sjede na mjestu, svaki učenik dobiva jedan broj (u slučaju da je učenika manje od 20, nekim učenicima dijelimo dva uzastopna broja, npr. 16 i 17). Zatim tražimo od učenika:  – neka iziđu pred ploču svi jednoznamenkasti brojevi i pokažu svoj broj  – neka iziđu pred ploču svi dvoznamenkasti brojevi i pokažu svoj broj  – neka iziđu svi jednoznamenkasti brojevi manji od 5  – neka iziđu svi dvoznamenkasti brojevi između 8 i 13. | | F, I  razgovor  F, I  razgovor  F, I  razgovor  F, I  razgovor, pisanje  udžbenik  udžbenik  DOS  F, I  razgovor | UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  IKT (A.1.2.)  OSR (B.1.1., B.1.2.) | Brojevi  (A.1.1.)  Brojevi  (A.1.1.)  Brojevi  (A.1.1.)  Brojevi  (A.1.1.) |
| PLAN PLOČE:  JEDNOZNAMENKASTI I DVOZNAMENKASTI BROJEVI  0, 1, 2, 3, 4, 5, 6, 7, 8, 9 – ZNAMENKE  0, 1, 2, 3, 4, 5, 6, 7, 8, 9 – JEDNOZNAMENKASTI BROJEVI  10, 11, 12, 13, 14, 15, 16, 17, 18, 19, 20 – DVOZNAMENKASTI BROJEVI | | | | DOMAĆA ZADAĆA  Udžbenik, 31. str.  Napraviti matematičku gusjenicu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te zajedno s učenikom vježbati prepoznavanje jednoznamenkastih i dvoznamenkastih brojeva. | | Učenik s ubrzanim matematičko-logičkim razvojem može istražiti u lektiri kako su označene stranice knjige te ima li više jednoznamenkastih brojeva ili dvoznamenkastih te uz učiteljevu podršku objasniti zašto je to tako. | | | |