|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 83. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Jednoznamenkasti i dvoznamenkasti brojevi** – ponavljanje i vježbanje | | DOS: Jednoznamenkasti i dvoznamenkasti brojevi; Novac  <https://hr.izzi.digital/DOS/975/1016.html> | | | |
| CILJ SATA: razlikovati jednoznamenkaste i dvoznamenkaste brojeve | | | | | |
| ISHODI UČENJA: Učenik čita i zapisuje brojeve do 20 i nulu brojkama, razlikuje jednoznamenkaste i dvoznamenkaste brojeve, objašnjava vezu između vrijednosti znamenaka i vrijednosti broja (*Brojevi – A.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Završni dio | Pišemo na ploču pet dvoznamenkastih brojeva i jedan jednoznamenkasti i od učenika zahtijevamo da izbace uljeza. Ako je potrebno, navodimo ih pitanjima. Ukratko ponavljamo da su jednoznamenkasti oni brojevi koje pišemo jednom znamenkom, a dvoznamenkasti brojevi oni koje pišemo dvjema znamenkama.  Najavljujemo da ćemo danas ponavljati jednoznamenkaste i dvoznamenkaste brojeve pa zapisujemo naslov.  Učenici u bilježnice pišu po tri jednoznamenkasta i dvoznamenkasta broja. Jednoznamenkaste će označiti plavom, a dvoznamenkaste crvenom bojom.  Učenici rješavaju zadatke u udžbeniku (str. 32). Objašnjavamo eventualne nejasnoće. Kad završe s rješavanjem, zamijenit će se za udžbenike i ispraviti jedni drugima.  Učenici mogu riješiti zadatak *Označi što ne pripada nizu.* u jedinici *Jednoznamenkasti i dvoznamenkasti* brojevi u DOS-u *Brojevi do 20.*  <https://hr.izzi.digital/DOS/975/1016.html#block-31322>  Igramo *dan-noć*. Kad kažemo jednoznamenkasti broj, učenici ostanu stajati, a kad kažemo dvoznamenkasti broj, moraju čučnuti. Ako pogriješe, sami će procijeniti i sjesti. | | I, F  razgovor  I, F  pisanje  udžbenik  DOS  I, F  igra dan-noć | HJ: *Hrvatski jezik i komunikacija*  GOO (C.1.1.)  UKU (1. ciklus, 4.1., 4.2.)  IKT (A.1.2.)  TZK: *Tjelovježba, igra i sport* | Brojevi (A.1.1.)  Brojevi (A.1.1.)  Podatci, statistika i vjerojatnost (E.1.1.)  Brojevi (A.1.1.)  Brojevi (A.1.1.) |
| PLAN PLOČE:  JEDNOZNAMENKASTI I DVOZNAMENKASTI BROJEVI  VJEŽBANJE  14 18 19 4 20 16  2 6 9  13 15 16 | | | | DOMAĆA ZADAĆA  Riješiti zadatak u prilogu (Prilog 36). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te zajedno s učenikom na brojevnoj crti crvenom bojom obojiti jednoznamenkaste, a zelenom dvoznamenkaste brojeve. | | Učenik s ubrzanim matematičko-logičkim razvojem može odgovoriti na pitanje: *Kojih brojeva ima više, jednoznamenkastih ili dvoznamenkastih? Kako to znaš?* | | | |