|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 84. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Veće ili manje, to je znanje! (Uspoređivanje brojeva do 20)** – obrada | | DOS: Jedinice, desetice i uspoređivanje brojeva  <https://hr.izzi.digital/DOS/975/1014.html> | | | |
| CILJ SATA: odrediti odnose među brojevima i zapisivati zadani odnos znamenkama i znakovima | | | | | |
| ISHODI UČENJA: Učenik određuje odnos među količinama *(više – manje – jednako)*, određuje odnos među brojevima *(veći – manji – jednak)*, uspoređuje brojeve matematičkim znakovima *>, <* i *=* te zapisuje zadani odnos matematičkim znakovima (*Brojevi – A.1.2.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Učenike dijelimo u četiri skupine. Svaka skupina dobiva zadatak (Prilog 37). Trebaju složiti brojeve od najmanjega prema najvećemu. U svakoj će se skupini nekoliko puta pojaviti dva ista broja kako bismo provjerili hoće li učenici shvatiti da su ta dva broja jednaka. Također, neki su brojevi napisani u obliku desetica i jedinica kako bi se učenici prisjetili rastavljanja na desetice i jedinice.  Kad završe, podići će ruku.  Nakon toga razgovarat ćemo o problemu na koji su naišli: *Tko je uspješno složio brojeve? Jeste li naišli na nešto neobično? Što? Kako ste to riješili? Jesu li ta dva broja jednaka? Kako ste to zaključili?*  Najavljujemo da ćemo danas učiti uspoređivanje brojeva do 20 pa zapisujemo naslov u bilježnice.  Promatramo sliku u udžbeniku (str. 34) i razgovaramo:  *Što rade djeca? Tko je obojio najviše pločica? Po čemu ste to zaključili? Koliko je pločica obojila Nika? Tko je obojio najmanje pločica? Koliko je Ena obojila pločica? Koliko je Matko obojio?*  Promatramo brojevnu crtu i pojašnjavamo pojmove *sljedbenik, prethodnik, neposredni sljedbenik, neposredni prethodnik.*  Učenici crtaju brojevnu crtu u bilježnicu i odabiru dva broja na brojevnoj crti, uspoređuju ih i određuju im neposredne prethodnike i neposredne sljedbenike. Učiteljica/učitelj obilazi učenike i provjerava točnost i urednost.  Zajedno rješavamo zadatke u udžbeniku (str. 35). Objašnjavamo moguće nejasnoće.  Učenici sjede u klupama. Svaki učenik dobiva jedan papirić sa zadatkom (Prilog 38). Učiteljica/učitelj odabire učenika koji će prvi krenuti. Učenik stane ispred svih i izgovara glasno zadatak koji je dobio, a moraju mu se pridružiti svi oni koji imaju isto rješenje zadatka, pročitati zadatak i reći rješenje. Zatim učiteljica odabire sljedećega učenika i tako dok svi učenici ne završe aktivnost. Primjerice, ako je učenik dobio papirić na kojemu piše: *Neposredni sam sljedbenik broja 11.*, trebaju mu se pridružiti svi oni koji kao rješenje imaju broj 12 (oni kojima piše: *Neposredni sam prethodnik broja 13.* ili *1 D 2 J*). | | S demonstracija  I, F  bilježnica  I, F  razgovor  udžbenik  I  pisanje  bilježnica,  brojevna crta  I, F  pisanje  udžbenik  I, F  zadatci | *HJ (A.1.1.)*  OSR (B.1.1., B.1.2., C.1.3.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  GOO  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.1., A.1.2.)  Brojevi (A.1.2.)  Brojevi (A.1.1., A.1.2.)  Brojevi (A.1.1., A.1.2., A.1.4.)  Brojevi (A.1.1., A.1.2., A.1.4.) |
| PLAN PLOČE:  USPOREĐIVANJE BROJEVA DO 20 | | | | DOMAĆA ZADAĆA  Udžbenik, str. 36. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti pomaganje konkretima. | | Učenik s ubrzanim matematičko-logičkim razvojem može odgovoriti na pitanje: *Što je veće: prethodnik prethodnika broja 13 ili zbroj brojeva 5 i 6?* | | | |