|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 85. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Veće ili manje, to je znanje! (Uspoređivanje brojeva do 20)** – ponavljanje i vježbanje | | DOS: DOS: Jedinice, desetice i uspoređivanje brojeva  <https://hr.izzi.digital/DOS/975/1014.html> | | | |
| CILJ SATA: odrediti odnose među brojevima, zapisivati zadani odnos znamenkama i znakovima =, <, > | | | | | |
| ISHODI UČENJA: Učenik određuje odnos među količinama riječima: *više – manje – jednako*. Određuje odnos među brojevima riječima: *veći – manji – jednak*. Uspoređuje brojeve matematičkim znakovima >, < i = (*Brojevi – A.1.2*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenicima dijelimo kartice na kojima su određeni nizovi: npr. 14, 15, 16 ili 17, 18, 19... Svaku karticu umnožimo tri puta tako da isti niz dobije troje učenika. Učenici traže po razredu učenike koji imaju isti niz kao i oni i kad se pronađu, stoje zajedno u vrsti čineći niz. Kad se svi učenici pronađu, govore koji su niz i preuzimaju ulogu broja. Prvi je učenik prvi broj u nizu, drugi je učenik drugi broj, a treći učenik treći broj niza. Prvi učenik govori koji je broj i čiji je neposredni prethodnik, a zadnji učenik u nizu govori čiji je neposredni sljedbenik. Učenik (broj) u sredini govori koji je broj te određuje odnose držeći znakove >, < te govori od kojega je broja veći, a od kojega manji. Pomažemo učenicima na način da postavljamo pitanja svakomu učeniku u nizu.  Učenicima najavljujemo da ćemo danas ponavljati i vježbati uspoređivanje brojeva do 20. Naslov zapisujemo na ploču, a učenici u bilježnice.  Učenici rješavaju zadatke na 37. stranici. Zadatke provjeravamo frontalno na način da učenici zamijene radne bilježnice.  Učenici mogu riješiti zadatke u digitalnom obrazovnom sadržaju u jedinici *Uspoređivanje brojeva do 20.*  Učenike se može potaknuti na promišljanje značenja riječi: veći, viši, manji, niži i tako analizirati naslov.  Igramo igru *veći-manji*  Igra se igra kao poznata igra *dan-noć*. Zadajemo neki broj na ploču i izgovaramo brojeve. Ako je broj manji od broja na ploči, učenici trebaju čučnuti (jer su manji od toga broja), a ako je broj veći, trebaju ostati stajati. Nakon nekoliko krugova broj možemo mijenjati, ali je bitno da učenici imaju vizualno uporište na ploči. Učenici koji pogriješe sjedaju na svoja mjesta i igra se nastavlja dok ne dobijemo pobjednika. | | S  razgovor  kartice, znakovi > i < izrađeni od kartona ili tvrđega papira  bilježnice  udžbenik  DOS  F, I  pisanje, razgovor | OSR (B.1.2., B.2.4.)  GOO (C.1.1.)  OSR (A.1.4.)  IKT  P (A.1.1.)  OSR (B.1.2.)  TZK: Tjelovježba, igra i sport  (A.1.1.) | Brojevi  (A.1.2.)  Brojevi  (A.1.2.,  A.1.1.)  Brojevi  (A.1.2.) |
| PLAN PLOČE:  PONAVLJANJE – USPOREĐIVANJE BROJEVA DO 20  Matematička priča  a) 15 = 15  b) 12 < 16  c) 17 > 16 | | | | DOMAĆA ZADAĆA    Zapisati usporedbu dvaju jednoznamenkastih brojeva i dvaju dvoznamenkastih broja. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | Učenik s ubrzanim matematičko-logičkim razvojem može uspoređivati novčanice i kovanice – prebrojavati, zapisati matematičkim zapisom te usporediti. |