|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 86. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Mogu li brojevi biti u redu? (Redni brojevi**) – obrada | | DOS: Redni brojevi  <https://hr.izzi.digital/DOS/975/1015.html> | | | |
| CILJ SATA: čitati i zapisivati redne brojeve | | | | | |
| ISHODI UČENJA: Učenik čita i zapisuje redne brojeve, uočava redoslijed i određuje ga rednim brojem, razlikuje redne i glavne brojeve (*Brojevi – A. 1. 3*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Učenici promatraju sliku u udžbeniku na 38. stranici. Razgovaramo s učenicima:  *Kamo idu djeca? Kako su odjevena? Procijeni prema odjeći, koje bi moglo biti godišnje doba? Tko je zadnji u redu? Što misliš, zašto stoje u redu? Što radi učiteljica?*  *Koliko je djece u redu?*  *Koji je po redu dječak s naočalama?*  Najavljujemo učenicima da ćemo danas naučiti kako čitati i pisati redne brojeve. Naslov zapisujemo na ploču, a učenici u svoje bilježnice.  Tumačimo učenicima da brojeve koji označuju mjesto nekoga ili nečega u redu zovemo *redni brojevi*. Pišemo ih tako da iza broja stavimo točku. Ostali brojevi (brojevi koje smo dosad učili) zovu se *glavni brojevi*.  Promatramo učenike na ilustraciji i brojimo rednim brojevima koji je učenik koji u redu, a zatim tražimo učenike da stanu u vrstu. Prvi učenik glasno kaže koji je po redu okrećući glavu prema sljedećemu učeniku. Sljedeći učenik izgovara *drugi* okrećući se prema trećemu itd.  Zatim prebrojavamo prste na rukama govoreći redne brojeve – prvi, drugi, treći...  Zatim učenicima dijelimo kartice na kojima se nalaze redni i glavni brojevi napisani brojevnom riječju i brojkama. Učenici trebaju pronaći svoga para, a zatim glasno izgovaraju koji su oni par. Nakon toga u jedan kut učionice trebaju stati svi parovi koji imaju redne brojeve, a u drugi svi parovi s glavnim brojevima. Ono što su dobili na karticama, zapisuju u svoju bilježnicu te zapisuju još jedan broj po želji brojkom i brojevnom riječju. Nekoliko učenika dolazi pred ploču i zapisuje svoj primjer.  Učenici otvaraju bilježnice i zapisuju zadatke koje pišemo na ploču:  1. Napiši riječima ove brojeve: 2, 2., 5., 7.  2. Napiši znamenkama ove brojeve: sedamnaest, peti, trinaesti, dvadeset.  3. Napiši dva redna broja brojevnom riječju i brojkom (ne smiju biti brojevi iz prethodnih zadataka).  Učenici rješavaju zadatke u udžbeniku na 39. stranici. Za vrijeme rješavanja možemo pregledati učeničke bilježnice. Nakon rješavanja rezultate provjeravamo frontalno.  Učenici mogu pogledati animaciju o rednim brojevima u digitalnom obrazovnom sadržaju u jedinici *Redni brojevi*.  <https://hr.izzi.digital/DOS/975/1015.html#block-31623>  Igramo igru *Nezgoda u čekaonici.*  Izaberemo nekoliko učenika kojima dijelimo kartice s ispisanim rednim brojevima od npr. 11. do 18. Objašnjavamo da izabrani učenici glume da su u čekaonici i da su dobili papir na kojemu piše koji po redu ulaze liječniku. Kartice ne počinju od prvoga broja jer je nekoliko pacijenata već bilo kod liječnika, a jedan je pacijent izgubio svoju karticu. Taj se pacijent prvi javlja, a zatim se javljaju ostali pacijenti koji su po redu. Potrebno je ustanoviti koji je redni broj najmanji i od njega krenuti, a zatim ustanoviti koji redni broj nedostaje. Kad učenici otkriju koji redni broj ima pacijent bez kartice, igra se može nastaviti s ostalim učenicima. | | F, I  razgovor  udžbenik  F, I  pisanje  bilježnica  F, I  razgovor  F, P, I  pisanje, razgovor  kartice  (prilog 39)  olovka, bilježnica  F, I  pisanje  olovka, udžbenik  DOS  F, S  razgovor  kartice | OSR (B.1.1., B.1.2..)  PID (A.1.2.)  GOO (C.1.2.)  OSR (B.2.4.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  IKT | Brojevi  (A.1.3.)  Brojevi  (A.1.3.)  Brojevi  (A.1.3.)  Brojevi  (A.1.3.) |
| PLAN PLOČE:  REDNI BROJEVI  13. – trinaesti  4. – četvrti  1. DVA, DRUGI, PET, SEDMI  2., 17, 5., 13., 20  3., 8., OSMI, 3., TREĆI | | | | DOMAĆA ZADAĆA  Udžbenik, str. 40. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te zajedno s učenikom na brojevnoj crti iznad glavnoga napisati i redni broj te naglasiti točku. | Učenik s ubrzanim matematičko-logičkim razvojem može istražiti gdje se sve upotrebljavaju redni brojevi. |