|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 89. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Što ja mogu kupiti? (Novac)** – ponavljanje i vježbanje | | DOS: Jednoznamenkasti i dvoznamenkasti brojevi; Novac  <https://hr.izzi.digital/DOS/975/1016.html> | | | |
| CILJ SATA: služiti se hrvatskim novcem u jediničnoj vrijednosti kune u skupu brojeva do 20 | | | | | |
| ISHODI UČENJA: Učenik prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna (*Mjerenje – D.1.2*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Igramo igru *U trgovini.*  Na ploču stavljamo fotografije određenih proizvoda (npr. kruha, voća, igračaka, lizalica, vode) ili odaberemo predmete iz učionice i pokraj njih napišemo cijene. Ukupna vrijednost svih proizvoda treba biti do 10 kn. Učenike dijelimo u četiri skupine i svakoj skupini dajemo određeni iznos novca. Zadatak je svake skupine napraviti što više kombinacija namirnica koje mogu kupiti za novac koji imaju. Učenici predstavljaju svoja rješenja, a ostatak razreda provjerava jesu li dobro izračunali. (Cijene trebaju biti ispisane samo u kunama, bez lipa, kako bi učenici prvoga razreda mogli računati.) Ako učenicima ostane novca kojim ne mogu ništa kupiti, moraju to naglasiti.  Svaka skupina treba odrediti koja je namirnica najskuplja, a koja najjeftinija.  Najavljujemo učenicima da ćemo ponoviti hrvatske novčanice i kovanice. Naslov zapisujemo na ploču, a učenici u bilježnice.  Učenicima pokazujemo novčanice (10 i 20 kn) i kovanice (1, 2 i 5 kn) hrvatskoga novca. Promatramo kako izgledaju, što se nalazi na prednjoj, a što na stražnjoj strani.  Zatim zahtijevamo od učenika da prikažu 17 kn crtajući novčanice. Kružići u kojima je nacrtan broj predstavljaju kovanice, a pravokutnici s brojem 10 i 20 označuju novčanice.  Jedan učenik iznosi svoje rješenje, a zatim pitamo druge učenike koja su još moguća rješenja. Npr. 5 kn, 2 kn i 10 kn ili 5 kn, 5 kn, 5 kn i 2 kn...  Rješavamo zadatke u udžbeniku na str. 45.  Igramo igru *Na tržnici.*  Nekoliko klupa spajamo po dužini kako bismo dobili improvizirane štandove. Polovica učenika su prodavači te oni trebaju na list papira nacrtati voće ili povrće koje prodaju te označiti cijenu. Druga su polovica kupci koji trebaju izraditi svoje novčanice i kovanice od kartona i papira te doći na tržnicu. Na tržnici kupuju određeni proizvod, prodavači uzimaju novac te vraćaju ostatak. Zatim se prodavač i kupac zamijene za uloge te kupac mora ići drugomu prodavaču. Cijena proizvoda ne smije biti veća od 10 kn.  Nakon igre rekvizite ostavljamo na klupama te zajedno uspoređujemo cijene proizvoda, npr. koštaju li više naranče ili jabuke, jabuke ili krastavci. | | S  razgovor, pisanje  fotografije proizvoda  F, I  Pisanje  bilježnica  novčanice i kovanice hrvatskoga novca  bilježnica, olovke, bojice  I, udžbenik  S  razgovor  papiri za crtanje i izradu novca | P (A.1.1., C.1.3.)  OSR (B.2.4., C.1.3.)  OSR (B.1.2.)  OSR (A.1.4.)  GOO (C.1.1., C.1.2.)  P (C.1.3.)  OSR (B.2.4.) | Mjerenje  (D.1.2.)  Mjerenje  (D.1.2.)  Mjerenje  (D.1.2.)  Mjerenje  (D.1.2.) |
| PLAN PLOČE:  NOVAC – PONAVLJANJE I VJEŽBANJE  17 KN  10 KN    ILI | | | | DOMAĆA ZADAĆA  Rješavanje zadataka u digitalnom obrazovnom sadržaju u jedinici *Novac*. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu upotrebu konkreta. | Učenik s ubrzanim matematičko-logičkim razvojem može izračunati koliko bi mu novca bilo potrebno ako kupuje sladoled od 4 kune sebi i trojici prijatelja. |