|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 8. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Što je sve ravno? (Kocka i kvadar)** – obrada | | DOS: Kocka i kvadar  <https://hr.izzi.digital/DOS/975/998.html> | | | |
| CILJ SATA: izdvaja i imenuje kocku i kvadar | | | | | |
| ISHODI UČENJA: Učenik izdvaja i imenuje geometrijska tijela te ih povezuje s oblicima objekata u okruženju. Imenuje ravne i zakrivljene plohe (*Oblik i prostor – C.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Vježbanje i ponavljanje  3. Završni dio | Učenicima prikazujemo fotografiju darova. Razgovaramo o fotografiji:  *Što se nalazi na fotografiji?*  *Volite li dobivati darove?*  *A darovati? Jeste li kada umotavali darove u ukrasne papire?*  *Što mislite, je li lakše umotati loptu ili kutiju? Zašto? Imaju li darovi na fotografiji zakrivljene ili ravne plohe? Imaju li svi darovi plohe jednake duljine?*  *Znate li kako zovemo tijela koja imaju oblik kao darovi s fotografije?*  ILI:  Donijeti u razred Lego kocke te razgovarati o svojstvima geometrijskih tijela kocke i kvadra.  Nakon imenovanja geometrijskih tijela najavljujemo nastavnu jedinicu i naslov zapisujemo na ploču. Učenici preslikavaju naslov u svoje bilježnice.  Učenicima pokažemo modele kocke i kvadra. Proslijedimo geometrijska tijela po klupama te potičemo učenike da dodiruju njihove plohe.  *Koliko ploha ima kocka? Jesu li sve plohe jednake duljine? Koliko ploha ima kvadar? Koliko je ploha kvadra jednake duljine? Jesu li plohe kocke i kvadra zakrivljene ili ravne? Mogu li se predmeti kotrljati? Zašto? Zauzimaju li ta geometrijska tijela prostor?*  Dijelimo učenike u skupine, svakoj skupini dajemo po jedan stari katalog namještaja. Zadatak je prvih dviju skupina izrezati što više komada namještaja koji su u obliku kocke, a drugim dvjema skupinama zadatak je izrezati što više komada namještaja u obliku kvadra. Nakon što učenici pronađu i izrežu primjere lijepe ih na papir te prezentiraju drugim učenicima. Nakon izlaganja pred razredom, razgovaramo s učenicima što još iz naše okoline ima oblik kocke ili kvadra (dimnjak, zgrade, prozori, vrata...).  Učenici otvaraju bilježnice te lijepe geometrijska tijela u bilježnice. Ispod svakoga geometrijskog tijela crtaju objekt iz svoje neposredne stvarnosti koji ima oblik tih geometrijskih tijela.  \**Mikropauza*: Igramo igru *Kocke i kvadrati, tko će ispadati.*  Okupimo učenike te im objašnjavamo igru. Vodimo igru izgovarajući *kocka* ili *kvadar*, a zadatak je učenika da kad čuju riječ *kocka*, polože ruke na glavu, a kad čuju riječ *kvadar,* polažu ruke na trup. Podsjećamo učenike da moraju biti tihi kako bi čuli što izgovaramo te da trebaju što brže reagirati kako ne bi ispali iz igre. Učenici koji pogriješe, sjedaju na svoje mjesto, a pobjednik je učenik koji ostane zadnji bez pogreške.  Zajedno čitamo i rješavamo zadatke u udžbeniku (str. 19). Učenici odgovaraju cjelovitim rečenicama pazeći na točnost imenovanja pojedinoga geometrijskog tijela.  Učenici mogu riješiti zadatke spajanja i nizanja geometrijskih tijela u DOS-u u jedinici *Kocka i kvadar.*  <https://hr.izzi.digital/DOS/975/998.html#block-23989>  <https://hr.izzi.digital/DOS/975/998.html#block-23991>  <https://hr.izzi.digital/DOS/975/998.html#block-24089>  Igramo igru pantomime.  Učenici sjede na svojim mjestima, a mi objašnjavamo igru: *Igra se zove pantomima, a danas igramo pantomimu predmeta koji imaju kockasti ili kvadratni oblik.* Prvomu učeniku koji glumi pokazujemo predmet u obliku kocke ili kvadra, a zatim učenik glumi kao da se koristi tim predmetom. Ostali učenici pogađaju o čemu je riječ tako da ih učiteljica/učitelj proziva, a kad neki učenik pogodi pojam, treba još reći kakva je oblika predmet (ili može imati oba oblika). Pojmovi mogu biti: prozor, vrata, knjiga, kockica za društvene igre, zgrada, stol, hladnjak... | | F, I  razgovor  udžbenik  F, I  razgovor,  pisanje  F, I  razgovor  modeli geometrijskih tijela  S  papir, stari katalog, ljepilo, škare  bilježnice  F, I: pisanje  bilježnica, olovka  F, I  udžbenik, olovka  DOS  F, I: razgovor | OSR (B.1.2.)  GOO (C.1.1.)  OSR (B.2.4., C.1.3.)  TZK: Tjelovježba, igra i sport  (A.1.1.)  HJ (A.1.1)  IKT (A.1.2.)  OSR (B.1.2.)  P (A.1.1.) | Oblik i prostor  (C.1.1.)  Oblik i prostor  (C.1.1.)  Oblik i prostor  (C.1.1.)  Oblik i prostor  (C.1.1.)  Oblik i prostor  (C.1.1.)  Oblik i prostor  (C.1.1.)  Oblik i prostor  (C.1.1.) |
| PLAN PLOČE:  KOCKA I KVADAR | | | | DOMAĆA ZADAĆA  Udžbenik, 20. str. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Ako će učenici donijeti lego kocke, učenik može slagati oblike uz pomoć kocaka. | Učenik s ubrzanim matematičko-logičkim razvojem može u promotivnim materijalima robnih kuća zaokruživati predmete u obliku kocke i kvadra. |