|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 90. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Brojevi do 20** – ponavljanje i vježbanje | | DOS: Vježbanje i provjeravanje  <https://hr.izzi.digital/DOS/975/994.html> | | | |
| CILJ SATA: upoznati brojeve od 10 do 20, prepoznati i imenovati jedinice i desetice u skupu brojeva do 20, razlikovati jednoznamenkaste i dvoznamenkaste brojeve, odrediti odnose među brojevima, zapisivati zadani odnos znamenkama i znakovima =, <, > | | | | | |
| ISHODI UČENJA: Učenik povezuje količinu i broj, broji u skupu brojeva do 20, prikazuje brojeve do 20 na različite načine, čita i zapisuje brojeve do 20 i nulu brojkama i brojevnim riječima (*Brojevi – A.1.1*.). Učenik prepoznaje i imenuje jedinice i desetice do 20, rastavlja broj na jedinice i desetice, preračunava jedinice i desetice u broj (*Brojevi – A.1.1*.). Učenik čita i zapisuje brojeve do 20 i nulu brojkama, razlikuje jednoznamenkaste i dvoznamenkaste brojeve, objašnjava vezu između vrijednosti znamenaka i vrijednosti broja (*Brojevi – A.1.1*.). Učenik određuje odnos među količinama riječima: *više – manje – jednako*. Određuje odnos među brojevima riječima: *veći – manji – jednak*. Uspoređuje brojeve matematičkim znakovima >, < i = (*Brojevi – A.1.2*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenicima dijelimo kartice (ako je učenika više od 20, neke kartice umnožimo dva puta, a ako je manje, neke kartice ne podijelimo). Prozivamo učenike i pitamo ih koji su broj dobili i kako bi njihov broj glasio da je redni. Zatim zahtijevamo da iziđu pred ploču svi oni:  a) čiji je broj veći od 11 i manji od 18  b) čiji je broj jednoznamenkasti broj  c) čiji je broj dvoznamenkasti broj  d) čiji broj u sebi ima barem jednu deseticu.  Najavljujemo učenicima da ćemo danas ponavljati brojeve do 20. Zapisujemo naslov na ploču, a učenici u svoje bilježnice.  Prozivamo po dvoje učenika koji trebaju usporediti svoje brojeve i odgovarajućim matematičkim znakovima zapisati usporedbu na ploču, a ostali učenici u svoje bilježnice. Ostali učenici zapisuju u bilježnice.  Učenici dobivaju nove kartice. Zadatak je pronaći učenike koji imaju isti broj koji je zapisan na drukčiji način. Kad su svi pronašli dva učenika koji imaju isti broj, zapisuju broj na sva tri načina u bilježnicu. Kartice vraćaju učiteljici/učitelju koji ih miješa te ponovno dijeli učenicima koji traže učenike s istim brojem te ponovno zapisuju u bilježnicu.  Učenici rješavaju nastavni listić, frontalno provjeravamo rješenja.  *Predstavljanje broja*: učenik izvlači jedan broj (v. prilog 40), predstavlja ga:  1. Ja sam broj \_\_\_.  2.Kao redni broj bio bih \_\_\_\_\_\_\_\_.  3. Imam \_\_\_\_ desetica i \_\_\_\_\_ jedinica.  4. Može me se rastaviti na nekoliko načina: \_\_\_\_\_\_\_\_\_\_\_\_\_\_\_\_\_\_\_\_\_\_\_.  5. Ja sam jednoznamenkasti/dvoznamenkasti broj.  6. Kad narastem, želim biti broj \_\_\_\_\_\_\_\_ (veći broj do 20). | | F, I  razgovor  prilog 1  F, P, S razgovor, pisanje  prilog 40  prilog 41  prilog 42  F, I  razgovor, demonstracija | OSR (B.1.2.,  B.2.4.)  OSR (B.2.4.)  GOO (C.1.1.)  OSR (B.1.1., B.1.2., C.1.3.)  UKU (1. ciklus, 4.1., 4.2.) | Brojevi  (A.1.1.)  Brojevi  (A.1.1.,  A.1.2.)  Brojevi  (A.1.1.,  A.1.2.) |
| PLAN PLOČE:  BROJEVI DO 20 – PONAVLJANJE I VJEŽBANJE      NASTAVNI LISTIĆ | | | | DOMAĆA ZADAĆA  Dva dvoznamenkasta broja napisati brojkom, brojevnom riječju, u obliku desetica i jedinica te rastaviti brojeve na nekoliko načina. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka pomažući si konkretnim materijalima. | Učenik s ubrzanim matematičko-logičkim razvojem može samostalno osmisliti zagonetke za pojedine brojeve. |