|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 96. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Kako se brojevi oduzimaju? (Oduzimanje 13 – 3)** – obrada | | DOS: Zbrajanje i oduzimanje (10 + 3, 13 – 3)  <https://hr.izzi.digital/DOS/975/1017.html> | | | |
| CILJ SATA: usvojiti oduzimanje dvoznamenkastoga i jednoznamenkastoga broja oblika 13 – 3 | | | | | |
| ISHODI UČENJA: Učenik samostalno oduzima jednoznamenkasti broj od dvoznamenkastoga broja bez prijelaza desetice, primjenjuje računsku operaciju oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4., Algebra i funkcije − B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Otvaramo udžbenik na 50. stranici.  *Promotrite ilustraciju. Koga vidite? Gdje se nalaze klaunovi? Jeste li vi nekada morali biti u bolnici? Kako ste provodili dane? Kako se zovu klaunovi? Koliko balona ima Tiki? Koliko balona ima Pepi?*  *Što govori Tiki?*  *Tiki je imao 13 balona, ali su mu 3 puknula. Koliko mu ih je ostalo?*  *Koliko je balona imao Pepi?*  *Pepi je imao 14 balona, ali su mu 4 odletjela? Koliko ih je ostalo?*  Najavljujemo novu temu. Zapisujemo naslov na ploču i u bilježnice.  Učenici mogu pogledati animaciju o oduzimanju u digitalnom obrazovnom sadržaju u jedinici *Zbrajanje i oduzimanje (10 + 3, 13 – 3).*  [*https://hr.izzi.digital/DOS/975/1017.html#block-31741*](https://hr.izzi.digital/DOS/975/1017.html#block-31741)  Učenicima novi sadržaj pokazujemona brojevnoj crti, pišemo jedno ispod drugoga te ponavljamo s učenicima vezu zbrajanja i oduzimanja kako bismo provjerili točnost zadatka.  *Tiki je imao 13 balona, a 3 su mu puknula: 13 – 3 = 10 JER JE 10 + 3 = 13.*  *Pepi je imao 14 balona, ali su mu 4 odletjela: 14 – 4 = 10 JER JE 10 + 4 = 14.*  Učenici novi sadržaj zapisuju u bilježnice.  Promatramo sliku u udžbeniku (str. 51). Učenici rješavaju zadatke. Usmeno provjeravamo točnost zadataka. Za neke zadatke moramo ponoviti pojam prethodnika i sljedbenika, tj. neposrednog prethodnika i neposrednog sljedbenika.  Učenici su u dvije skupine okrenuti jedni prema drugima. Sjede na stolcima. Učenik iz jedne skupine govori račun oduzimanja, a učenik nasuprot njemu govori suprotnu računsku radnju (jer je…).  Nakon dvoje učenika jedna se skupina pomiče za jednoznamenkasti broj koji se javio u računu. Skupine se pomiču naizmjence. Učenici računaju usmeno do kraja sata. | | I, F  razgovor  udžbenik  DOS  I  pisanje  razgovor  F, I  udžbenik  S | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *PID (A.1.1.)*  IKT  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  IKT (A.1.2.)  OSR (B.1.1., B.1.2., C.1.3.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.4., B.1.1.)  Brojevi (A.1.4., B.1.1.)  Brojevi (A.1.4., B.1.1.)  Brojevi (A.1.4., B.1.1.)  Brojevi (A.1.4., A.1.5., B.1.1.) |
| PLAN PLOČE:  ODUZIMANJE 13 – 3    1 D 8 J – 3 J = 1 D 5 J  1 D 7 J – 6 J = 1 D 1 J | | | | DOMAĆA ZADAĆA  Udžbenik, str. 53. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu korištenje konkretnim materijalom, brojevnom crtom i grafičkim zapisom za vrijeme rješavanja zadataka. | | Učenik s ubrzanim matematičko-logičkim razvojem može samostalno osmisliti matematičku priču koristeći se oduzimanjem do 20 bez prijelaza desetice. | | | |