|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 98. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Ima li kućni ljubimac cijenu? (Zbrajanje 12 + 4)** – obrada | | DOS: Zbrajanje i oduzimanje (13 + 4, 17 – 4)  <https://hr.izzi.digital/DOS/975/1018.html> | | | |
| CILJ SATA: usvojiti zbrajanje dvoznamenkastoga i jednoznamenkastoga broja oblika 12 + 4 | | | | | |
| ISHODI UČENJA: Učenik samostalno zbraja dvoznamenkasti i jednoznamenkasti broj bez prijelaza desetice, primjenjuje računsku operaciju u konkretnim primjerima, koristi se pojmovima *desetica* i *jedinica* (*Brojevi − A.1.4., Algebra i funkcije − B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Promatramo s učenicima tablicu na 54. stranici. Učenici čitaju koliko kojih kućnih ljubimaca imaju učenici, a zatim razgovaramo:  *Kojega kućnog ljubimca ima najviše djece, a kojega najmanje?*  *Tko je popularniji kao kućni ljubimac, kornjača ili zlatne ribice?*  *Koliko je djece koja imaju mačku i hrčka?*  Najavljujemo da ćemo danas naučiti zbrajati dvoznamenkaste i jednoznamenkaste brojeve. Zapisujemo naslov na ploču, a učenici u bilježnice.  Pišemo na ploču zadatak zbrajanja unutar desetice, npr. 4 + 3 =, a učenici zbrajaju brojeve. Kad napišemo rezultat, razgovaramo s učenicima koliko jedinica ima prvi pribrojnik, koliko drugi, a koliko zbroj te crtamo jedinice pravokutnicima.  *Kako* *bismo zbrojili dvoznamenkasti i jednoznamenkasti broj, npr. 14 + 3 =?*  Rastavljamo brojeve na desetice i jedinice, prikazujemo desetice i jedinice pravokutnicima, a zatim tumačimo učenicima da ćemo jedinice dvoznamenkastoga broja zbrojiti s jedinicama jednoznamenkastoga broja, ali da ne smijemo zaboraviti da zbrajamo i deseticu: *Četiri jedinice dvoznamenkastoga broja više tri jedinice jednoznamenkastoga broja je sedam jedinica i dodajemo jednu deseticu dvoznamenkastoga broja. Jedna desetica i sedam jedinica jest broj 17.*  Zadatak objašnjavamo na brojevnoj crti.  Učenici mogu izvaditi računsku gusjenicu koju su trebali izraditi za domaću zadaću kad su učili brojeve do 20 (dobro je da gusjenica ima deset perlica u jednoj boji, a deset u drugoj kako bi učenici imali pregledniji uvid u desetice). Računamo sljedećih nekoliko zadataka s pomoću računske gusjenice, npr.:  12 + 3 =  13 + 5 =  Učenici rješavaju udžbenik na 55. stranici. Frontalno provjeravamo rješenja.  Igramo se drijemanja.  Učenici uzimaju svoje računske gusjenice koje će im pomoći u usmenome računanju. Stavljaju glavu na klupu, zatvaraju oči, a učiteljica/učitelj prolazi razredom. Učenika kojemu želi zadati zadatak dotaknut će po ramenu te reći zadatak koji on treba izračunati s pomoću računske gusjenice te račun izreći naglas. | | F, I  razgovor  F, I  pisanje  F, I  razgovor, pisanje  bilježnice  brojevna crta  računska gusjenica  F, I  pisanje, razgovor  F, I  razgovor  računska gusjenica | OSR (B.1.2.)  OSR (A.1.4.)  OSR (B.1.2.)  OSR (B.1.1., B.1.2.)  UKU (1. ciklus, 4.1., 4.2.) | Brojevi  (A.1.4.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  ZBRAJANJE 12 + 4  4 + 3 = 7  +  =  4 J + 3 J = 7 J  14 + 3 = 17  +  =  1 D i 4 J + 3 J = 1 D i 7 J  12 + 3 =  13 + 5 = | | | | DOMAĆA ZADAĆA  Udžbenik, str. 56. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu služenje brojevnom crtom i konkretima. | | Učenik s ubrzanim matematičko-logičkim razvojem može rješavati zadatak označen puzzlom. | | | |